pythainlp/thai_wikipedia_clean_20230101 huggingface dataset:
เลนินกราดสกายาซิมโฟนียา  เป็นภาพยนตร์เรื่องยาวแนวชีวิตจากสหภาพโซเวียต กำกับโดย . เนี้อเรี่องจะเล่าไปในช่วงฤดูร้อนปี 1942 ซิมโฟนีหมายเลข 7 ของชอสตโกวิชได้ถูกนำไปที่ทำเนียบวิทยุ แต่วงออร์เคสตราไม่มีนักดนตรีเพียงพอที่จะแสดง อย่างไรก็ตามในวันที่ 9 สิงหาคม ฮิตเลอร์วางแผนที่จะยึดเลนินกราด ซึ่งผู้คนกำลังฟังการบรรเลงซิมโฟนีรอบปฐมทัศน์
Leningrad Symphony (film)
ลีออน สก็อตต์ เคนเนดี
ซัลลี่ ปาฏิหาริย์ที่แม่น้ำฮัดสัน
ซัลลี่ ปาฏิหาริย์ที่แม่น้ำฮัดสัน เป็นภาพยนตร์แนวดราม่าชีวประวัติ จากประเทศสหรัฐอเมริกา ออกฉายเมื่อ ค.ศ. 2016 กำกับโดย Clint Eastwood เขียนบทโดย Todd Komarnicki ดัดแปลงจากหนังสืออัตชีวประวัติ "Highest Duty" เขียนโดย Chesley Sullenberger และ Jeffrey Zaslow นำแสดงโดยทอม แฮงส์ รับบทเป็น Sullenberger ร่วมกับ Aaron Eckhart, Laura Linney, Anna Gunn, Autumn Reeser, Holt McCallany, Jamey Sheridan, และ Jerry Ferrana เล่าเรื่องของการลงจอดฉุกเฉินของเที่ยวบินยูเอสแอร์เวย์ เที่ยวบินที่ 1549 บนแม่น้ำฮัดสัน โดย Sullenberger ซึ่งผู้โดยสารและลูกเรือรวม 155 คนรอดชีวิตทั้งหมดโดยบาดเจ็บเพียงเล็กน้อย รวมไปถึงการสืบสวนและการออกสื่อในเวลาต่อมา
อาโกร์ดา
อาโกร์ดา (; "ทำเนียบสีขาว, สำนักงานใหญ่สีขาว") เป็นสถานที่ปฏิบัติงานอย่างเป็นทางการของประธานาธิบดีคาซัคสถาน ตั้งอยู่ในกรุงอัสตานา สร้างขึ้นในระยะเวลาเพียง 3 ปี และเปิดอย่างเป็นทางการในปี ค.ศ. 2004 ก่อสร้างโดยกลุ่มบริษัทมาเบเทกซ์ ซึ่งก่อตั้งโดยเบฮ์เจต ปัตโซลี ประธานาธิบดีคนที่สามของคอซอวอ
ทำเนียบดังกล่าวเป็นที่ทำงานของประธานาธิบดีไม่ใช่จวน ทำเนียบตั้งอยู่ริมฝั่งแม่น้ำอิชีม บนยอดโดมตกแต่งด้วยสีทองและฟ้า และติดตั้งรูปปั้นสองคำรูปดวงอาทิตย์ 32 แฉก และเหยี่ยวสเตปป์บินอยู่ด้านล่าง
ตัวอาคาร (รวม) สูง 80 เมตรจากพื้นดิน ภายในประกอบด้วยห้องโถงต่าง ๆ ในชั้นหนึ่ง ซึ่งเป็นส่วนต้อนรับสื่อมวลชนและจัดงานสำคัญ สำนักงานตั้งอยู่บนชั้นสอง และชั้นที่สามเป็นห้องโถงสำหรับต้อนรับอาคันตุกะจากนานาชาติ สร้างในลักษณะเลียนแบบเยิร์ต ชั้นบนสุดเป็นหอสมุด โดม และโถงประชุมสำหรับสมาชิกของรัฐบาล
ยุงเคิร์ส ยู 88
ยุงเคิร์ส ยู 88  เป็นเครื่องบินต่อสู้หลากบทบาทสองเครื่องยนต์ของเยอรมนีในช่วงสงครามโลกครั้งที่สอง ออกแบบขึ้นกลางคริสต์ทศวรรษ 1930 เพื่อใช้เป็นเครื่องบินทิ้งระเบิดเร็ว  ของลุฟท์วัฟเฟอ มันเป็นเครื่องบินที่บินเร็วเกินกว่าที่เครื่องบินรบในยุคนั้นจะสกัดกั้นได้ ในช่วงแรกของการพัฒนาและการทดสอบบินนั้น มันประสบกับปัญหาทางเทคนิคมากมาย แต่สุดท้ายมันก็กลายเป็นเครื่องบินสารพัดประโยชน์ที่สามารถตอบโจทย์ได้หลายด้านในช่วงสงคราม ทั้งเป็นเครื่องบินทิ้งระเบิด เครื่องบินดำดิ่งทิ้งระเบิด เครื่องบินต่อสู้กลางคืน เครื่องบินทิ้งตอร์ปิโด เครื่องบินลาดตระเวน และเครื่องบินต่อสู้หนัก
ยุงเคิร์ส ยู 88 เป็นหนึ่งในเครื่องบินที่สำคัญที่สุดของลุฟท์วัฟเฟอ มีสายการผลิตระหว่าง ค.ศ. 1936–1945 ด้วยจำนวนนับหมื่นลำ ถือเป็นเครื่องบินสองเครื่องยนต์ที่ถูกผลิตมากที่สุดของเยอรมนีในยุคนั้น
ยุงเคอร์ เจยู-87
เพชรคูลลิแนน
อัค ออร์ดา
เหตุระเบิดที่อาสนวิหารโฮโล พ.ศ. 2562
เมื่อวันที่ 27 มกราคม พ.ศ. 2562 มีรายงานเหตุระเบิดที่อาสนวิหารแม่พระในเมืองโฮโล จังหวัดซูลู ประเทศฟิลิปปินส์ ส่งผลให้มีผู้เสียชีวิตยี่สิบคนและบาดเจ็บ 82 คนจากเหตุระเบิด การระเบิดเกิดขึ้น 2 ครั้ง ครั้งแรกเกิดขึ้นภายในโบสถ์ก่อนเริ่มพิธีมิสซา ส่วนครั้งที่สองเกิดขึ้นที่ลานจอดรถของอาสนวิหาร
เหตุระเบิดครั้งนี้เกิดขึ้นหนึ่งสัปดาห์หลังการลงประชามติว่าด้วยการจัดตั้งเขตปกครองตนเองบังซาโมโร กลุ่มรัฐอิสลาม (ไอเอส) ได้อ้างความรับผิดชอบว่าอยู่เบื้องหลังการก่อเหตุ ส่วนทหารฟิลิปปินส์และนักเคลื่อนไหวเพื่อสันติภาพระบุว่าเป็นการกระทำของกลุ่มย่อยอาจังอาจังในกลุ่มอะบูซัยยาฟ โดยอ้างหลักฐานจากปฏิบัติการข่าวกรองทหารซึ่งสามารถเปิดโปงแผนวางระเบิดย่านกลางเมืองโฮโลของอะบูซัยยาฟได้เมื่อห้าเดือนก่อน
ปฏิกิริยาอื่น ๆ.
การตอบสนองระดับนานาชาติ.
หลายประเทศออกแถลงการณ์ประณามการโจมตีและแสดงความเสียใจแก่ผู้ประสบภัย
วังสันติภาพและการปรองดอง
วังสันติภาพและการปรองดอง  หรือ พีระมิดสันติภาพและการประนีประนอม (Pyramid of Peace and Accord) เป็นอาคารจัดแสดงสินค้าและการประชุมอเนกประสงค์ทรงพีระมิดความสูง 77 เมตร ตั้งอยู่ใจกลางกรุงอัสตานา ประเทศคาซัคสถาน
จุดประสงค์ในการสร้างพีระมิดนี้เพื่อรองรับการประชุมของผู้นำระดับนานาชาติ รัฐบาลคาซัคสถาน และผู้นำทางศาสนาต่าง ๆ ภายในประกอบด้วยส่วนอำนวยความสะดวกในการประกอบพิธีกรรมทางศาสนาต่าง ๆ ได้แก่ ศาสนายิว, ศาสนาอิสลาม, ศาสนาคริสต์, ศาสนาพุทธ, ศาสนาฮินดู, ลัทธิเต๋า และความเชื่ออื่น ๆ และเป็นโรงอุปรากรขนาด 1,300 ที่นั่ง นอกจากส่วนจัดงานแล้ว ยังเป็นที่ตั้งของพิพิธภัณฑ์วัฒนธรรมแห่งชาติ มหาวิทยาลัยอารยธรรม หอสมุดและศูนย์ข้อมูลแหล่งค้นคว้าด้านมานุษยวิทยาและภูมิศาสตร์ของคาซัคสถาน
พีระมิดสันติภาพ
ยุงเคอร์ ยู87
ยุงเคอร์ ยู88
ไฮน์เคิล ฮี111
อาดา ข่าน
แอนเดรีย เยียร์มายาห์
เทศมณฑลอิตา-วิรู
เทศมณฑลอิตา-วิรู ( "Ida-Viru County, Ida-Viru" County) เป็นมณฑลทางตะวันออกเฉียงเหนือของประเทศเอสโตเนียติดกับรัสเซีย อยู่ระหว่าง อ่าวฟินแลนด์และทะเลสาบไปปัส
ประชากรของ Western Virumaa อยู่ที่ประมาณ 140,000 คน และมีพื้นที่ 3,000 ตารางกิโลเมตร จากการสำรวจสำมะโนประชากร 2554 พบว่ามีผู้อยู่อาศัย 149,172 คนในเทศมณฑลอิตา-วิรู ซึ่ง 29,131 (19.5%) เป็นชาวเอสโตเนีย , 108,208 (72.5%) เป็นชาวรัสเซีย และอีก 11,625 (7.8%) เป็นชาวยูเครน (2.3%), ชาวเบลารุส (2.2%) และชาวฟินแลนด์ (0.9%) จังหวัดนี้แตกต่างจากมณฑลอื่น ๆ ในเอสโตเนียอย่างชัดเจนเพราะมีชาวเอสโตเนียส่วนใหญ่อาศัยอยู่
ศูนย์กลางของเทศมณฑลคือ Jõhvi จนถึงสิ้นปี 2017 เมื่อได้รับการหลอมรวมเข้ากับการบริหารจังหวัดการแต่งตั้งรัฐบาลเอสโตเนียโดยผู้ว่าราชการจังหวัดในภูมิภาคนำโดยผู้ว่าการถูกยกเลิก เมืองที่ใหญ่ที่สุดในประชากรในประวัติศาสตร์คือนาร์วา ซึ่งตั้งอยู่บนชายแดนกับรัสเซีย
ตานะห์ลต
อาเซียนฟุตซอลแชมเปียนชิพ 2018
การแข่งขันอาเซียนฟุตซอลแชมเปียนชิพ 2018 เป็นการแข่งขันครั้งที่ 15 ของทัวร์นาเมนต์ เริ่มทำการแข่งขันในช่วงเดือนพฤศจิกายน ค.ศ. 2018 ในยกยาการ์ตา ประเทศอินโดนีเซีย
ฟุตซอลทีมชาติกัมพูชาได้กลับมาเข้าร่วมการแข่งขันหลังจากห่างหายไปนานถึง 6 ปีตั้งแต่การแข่งขันอาเซียนฟุตซอลแชมเปียนชิพปี 2012
ฟุตซอลทีมชาติออสเตรเลีย ฟุตซอลทีมชาติลาวและฟุตซอลทีมชาติสิงคโปร์ไม่ได้เข้าร่วมในการแข่งขันครั้งนี้ ส่วนฟุตซอลทีมชาติฟิลิปปินส์ถอนตัวออกไปภายหลัง
ไม่มีการคัดเลือกทุกทีมสามารถเข้ามาเล่นในรอบสุดท้าย
โดยมี 8 ทีมจากสหพันธ์ฟุตบอลอาเซียนมาเข้าร่วมแข่งขัน
การแข่งขันทั้งหมดจัดที่ยกยาการ์ตา
ทุกเกมส์แข่งขันในประเทศอินโดนีเซีย เขตเวลาด้านล่างคือ
รอบแพ้คัดออกมีการต่อเวลาพิเศษและดวลจุดโทษตัดสิน
2017 AFF Futsal Championship
2016 AFF Futsal Championship
2015 AFF Futsal Championship
2014 AFF Futsal Championship
2013 AFF Futsal Championship
2008 AFF Futsal Championship
2007 AFF Futsal Championship
ภัยพิบัติเขื่อนบรูมาจิญญู
ภัยพิบัติเขื่อนบรูมาจิญญู เกิดขึ้นในวันที่ 25 มกราคม พ.ศ. 2562 เมื่อเขื่อนกักเก็บหางแร่เขื่อนหนึ่งที่เหมืองสินแร่เหล็กใกล้เมืองบรูมาจิญญู รัฐมีนัชเจไรช์ ประเทศบราซิล เกิดความขัดข้องอย่างมหันตภัย โดยได้พังทลายลง ส่งผลให้น้ำโคลนและของเสียจากการทำเหมืองไหลบ่าเข้าท่วมหมู่บ้านใกล้เคียงซึ่งอยู่ในเขตชนบท ผู้ดำเนินการเขื่อนคือบริษัทเหมืองแร่วาลี (Vale) ซึ่งเคยมีส่วนเกี่ยวข้องกับภัยพิบัติเขื่อนเบ็งตู โรดรีกิส ใน พ.ศ. 2558
การพังทลายของเขื่อนเกิดขึ้นในเวลาอาหารกลางวัน และโคลนได้หลากซัดพื้นที่บริหารของเหมืองที่ซึ่งคนงานหลายร้อยคนกำลังรับประทานอาหารอยู่ ผู้เสียชีวิตมีจำนวน 186 คน และมีผู้สูญหาย 122 คน สถาบันอิญโญชิง (Inhotim) ซึ่งเป็นพิพิธภัณฑ์กลางแจ้งที่ใหญ่ที่สุดในโลกและตั้งอยู่ในบรูมาจิญญู ต้องดำเนินการอพยพหลบภัยเพื่อป้องกันเหตุล่วงหน้า
ซิตู จินตุง
บิกโตเรีย เด มาริชาลาร์ อี บอร์บอน
บิกโตเรีย เด มาริชาลาร์ อี บอร์บอน  เกิดเมื่อวันที่ 9 กันยายน พ.ศ. 2543 ณ มาดริด ประเทศสเปน เป็นพระธิดาคนเล็กในอินฟันตาเอเลนา ดัชเชสแห่งลูโก และไฆเม เด มาริชาลาร์ อดีตพระสวามี เป็นพระราชนัดดาในสมเด็จพระราชาธิบดีฆวน การ์โลสที่ 1 แห่งสเปน กับสมเด็จพระราชินีโซเฟียแห่งสเปน พระราชภาคิไนยในสมเด็จพระราชาธิบดีเฟลิเปที่ 6 แห่งสเปน เธออยู่ในลำดับที่ 5 ในการสืบราชบัลลังก์สเปน โดยเธอมีพระบิดามารดาทูลหัวคือ
ชื่อของเธอตั้งตามพระนามของวิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน และมีชื่อกลางว่า โตโดส โลส ซานโตส ซึ่งเป็นธรรมเนียมของราชวงศ์บูร์บง
อิโมจิ
วิกโตเรีย เด มารีชาลาร์ อี บอร์บอน
การกำจัดผ่านการใช้แรงงาน
การกำจัดผ่านแรงงาน เป็นคำที่ใช้อธิบายบางครั้งของการดำเนินการของค่ายแรงงานในนาซีเยอรมนี สหภาพโซเวียต เกาหลีเหนือ และที่อื่นๆ ได้ถูกกำหนดให้เป็นกลยุทธ์โดยเจตนาใน (มักจะสุ่มและไม่เจาะจง) การสังหารนักโทษด้วยวิธีการบังคับใช้แรงงาน
เฟลีเป เด มารีชาลาร์ อี บอร์บอน
พระอธิการปลอด วัดในปากทะเล
พระอธิการปลอด อดีตเจ้าอาวาสวัดในปากทะเล พระสงฆ์ไทยสังกัดมหานิกายผู้มีชื่อเสียงในแถบชายฝั่งทะเลตะวันตกในเขตอำเภอบ้านแหลม จังหวัดเพชรบุรี ซึ่งท่านเป็นชาวหมู่บ้านตะปอนน้อย อำเภอขลุง จังหวัดจันทบุรี
พระอธิการปลอด (หลวงพ่อปลอด) ถึอกำเนิดในครอบครัวชาวสวน อาศัยในหมู่บ้านตะปอนน้อย ตำบลตะปอน อำเภอขลุง จังหวัดจันทบุรี เมื่ออายุครบบวชก็ได้อุปสมบท ณ พัทธสีมาวัดประยุรวาศาวาส (วัดรั้วเหล็ก) จังหวัดธนบุรี เมื่อ พ.ศ. 2406 ภายหลังได้ออกธุดงควัตรไปพบชาวอำเภอบ้านแหลม จังหวัดเพชรบุรี จึงได้เดินทางมาอยู่วัดในปากทะเล (วัดปากทะเล) ตำบลปากทะเล อำเภอบ้านแหลม จังหวัดเพชรบุรี ซึ่งมีพระวรคุณญาณมุณี (แก้ว) เป็นเจ้าอาวาส ต่อมาพระอธิการปลอดได้รับมอบหมายจากหลวงพ่อแก้วให้อยู่ดูแลรักษาวัด และเป็นเจ้าอาวาสต่อมา
รายชื่อประเทศเรียงตามค่าใช้จ่ายทางทหาร
บทความนี้เป็น รายชื่อประเทศเรียงตามค่าใช้จ่ายทางทหาร ในปีที่ระบุไว้ แสดงผล 15 ประเทศที่มีค่าใช้จ่ายทางทหารสูงสุด ค่าใช้จ่ายทางทหารที่แสดงอยู่ในหน่วยสกุลเงินดอลลาร์สหรัฐอิงตามอัตราแลกเปลี่ยนถัวเฉลี่ย ดังนั้น ค่าใช้จ่ายทางทหารในแต่ละปีอาจเพิ่มขึ้นหรือลดลงจากปีก่อนหน้านั้นตามความแปรปรวนของอัตราแลกเปลี่ยน
เรสเซิลเมเนีย ครั้งที่ 35
เรสเซิลเมเนีย ครั้งที่ 35  เป็นการแสดงมวยปล้ำอาชีพแบบเพย์-เพอร์-วิว(PPV)ปีที่35 ของเรสเซิลเมเนีย จัดโดย WWE ในวันที่ 7 เมษายน ค.ศ. 2019 ที่สนาม MetLife Stadium เมือง East Rutherford, New Jersey
เป็นครั้งแรกในประวัติศาสตร์เรสเซิลเมเนียที่มีแมตช์การปล้ำผู้หญิงเป็นคู่เอกของรายการระหว่าง Ronda Rousey, Charlotte Flair และ Becky Lynch เจอกันในรูปแบบสามเส้าชิงแชมป์หญิงสองเส้นทั้งของ Raw และ SmackDown
WrestleMania ถือเป็นงานสำคัญของ WWE โดยได้รับการกล่าวขานว่าเป็น Super Bowl ของความบันเทิงกีฬา ศึกนี้จะเป็น WrestleMania ครั้งแรกที่จะจัดขึ้นในรัฐนิวเจอร์ซีย์นับตั้งแต่ปี 2013 (ณ สถานที่เดียวกัน) เป็นครั้งที่ 4 ที่ WrestleMania จัดขึ้นในรัฐนิวเจอร์ซีย์ (IV, V, 29) และเป็นครั้งที่ 6 ในพื้นที่มหานครนิวยอร์ก (I, 2, X, XX, 29)
เมื่อวันที่ 5 พฤศจิกายน 2018 มีการขายแพ็คเกจการเดินทางสำหรับศึกนี้ ตั๋วลดราคาไปเมื่อวันที่ 16 พฤศจิกายน 2018 โดยแต่ละตั๋วมีราคาตั้งแต่ $35 ถึง $2,500
ในตอนของ Raw วันที่ 11 มีนาคม ก็มีการเปิดเผยว่านักมวยปล้ำหญิงปัจจุบัน Alexa Bliss จะเป็นเจ้าภาพ(Host)ของ WrestleMania 35 ในตอนของ Raw วันที่ 18 มีนาคม มีการประกาศว่า Elias จะจัดคอนเสิร์ตที่ WrestleMania
การมีส่วนร่วมของคนดัง.
ตามประเพณี WrestleMania จะมีดาราหลายคนเป็นส่วนหนึ่งของโชว์ ใน Raw วันที่ 4 มีนาคม Colin Jost และ Michael Che ของ Saturday Night Live (SNL) ได้รับการแนะนำในฐานะผู้สื่อข่าวพิเศษสำหรับโชว์นี้และต่อมาได้มีการประกาศให้พวกเขาเข้าร่วมใน André the Giant Memorial Battle Royal ในวันที่ 26 มีนาคม 2019 มีการประกาศว่า Joan Jett จะทำการแสดงสดเพลงเปิดตัวของ Ronda Rousey อย่าง "Bad Reputation" - ในการเปิดตัวขึ้นเวทีของ Rousey นักร้องและนักจัดรายการวิทยุ Yolanda Adams ได้รับการยืนยันว่าจะร้องเพลง "America the Beautiful" ในตอนเปิดโชว์หลักของ WrestleMania
ใน SummerSlam นั้น Becky Lynch และ Charlotte Flair ได้ร่วมชิงแชมป์หญิง SmackDown แบบสามเส้าและเป็น Charlotte ที่คว้าไปได้ก่อนที่หลังแมตช์ Becky ได้ทำร้าย Charlotte เป็นต้นกำเนิดของการเปลี่ยนแปลงของเธอกลายเป็น "The Man" ในศึก Hell in a Cell ต่อมา Becky ก็สามารถคว้าแชมป์จาก Charlotte ได้สำเร็จ และสามารถป้องกันได้ในศึก Evolution ใน Survivor Series แชมป์หญิง SmackDown อย่าง Becky มีคิวเจอกับแชมป์หญิง Raw อย่าง Ronda Rousey แต่ทว่า Becky ได้รับบาดเจ็บจากการยกพวกเหล่านักมวยปล้ำหญิงฝั่ง SmackDown ไปบุกเล่นงาน Ronda และนักมวยปล้ำหญิงฝั่ง Raw ก่อนถูก Nia Jax ต่อยเข้าที่หน้าจนจมูกหัก ทำให้ Becky ไม่สามารถขึ้นปล้ำกับ Ronda ได้จึงให้ Charlotte ปล้ำแทน ซึ่งในแมตช์นั้น Charlotte ได้เล่นงาน Ronda จนเละทำให้ถูกปรับแพ้ฟาล์ว ในคู่เอก 3 เส้าศึก TLC นั้น Ronda ด้วยความแค้นได้มาก่อกวนทั้ง Becky และ Charlotte ทำให้ Asuka คว้าแชมป์ไปได้ ใน Royal Rumble นั้น Becky ได้เข้าแมตช์เป็นลำดับที่ 28 แทน Lana ที่บาดเจ็บและสามารถปราบ Charlotte ออกเป็นคนสุดท้ายได้สิทธิ์เลือกชิงแชมป์หญิงเส้นไหนก็ได้ใน WrestleMania 35 โดย Becky เลือกที่จะข้ามค่ายมาชิงแชมป์หญิง Raw กับ Ronda แต่ทว่าในแมตช์นี้ Becky ได้รับอาการบาดเจ็บที่เข่าจึงถูก Stephanie McMahon ยื่นคำขาดให้ไปตรวจเข่าเพื่อเคลียร์อาการบาดเจ็บหรือถูกแบนจนกว่าเธอจะหาหมอ ซึ่งเธอยังคงปฏิเสธและถูกแบนอย่างไม่มีกำหนด หลังจากนั้นเธอก็ทำร้ายทั้ง Stephanie และ Triple H ก่อนที่จะไปหาหมอตามคำสั่งซึ่งหมอบอกว่า Becky สามารถขึ้นปล้ำได้ ใน Raw สัปดาห์ต่อมา Triple H กับ Stephanie ให้โอกาส Becky ขอโทษจนกว่าจะจบโชว์ ซึ่ง Becky ก็ออกมาขอโทษแต่ Mr. McMahon ก็ออกมาสั่งแบนเป็นเวลา 60 วันและประกาศให้ Charlotte Flair มาชิงแทน Becky วันที่ 4 มีนาคม มีการประกาศแมตช์ระหว่าง Becky กับ Charlotte ใน Fastlane โดยถ้า Becky ชนะจะได้ร่วมชิงแชมป์แบบ 3 เส้าที่ WrestleMania ซึ่งระหว่างแมตช์นั้น Ronda ได้ออกมาอัด Becky ทำให้ Becky ชนะฟาล์วได้ถูกเพิ่มเข้าไปในแมตช์ชิงแชมป์หญิง Raw ที่ WrestleMania 35 มีการประกาศในเวลาต่อมาว่าแมตช์นี้จะได้เป็นคู่เอกของโชว์ ใน SmackDown 26 มีนาคม Charlotte Flair สามารถคว้าแชมป์หญิง SmackDown มาได้จาก Asuka; แต่ก็ไม่ได้รับการประกาศว่าจะส่งผลกระทบต่อแมตช์สามเส้า ใน Raw สัปดาห์ต่อมา Stephanie ได้ประกาศว่าผู้ชนะแมตช์นี้จะได้ครองแชมป์ทั้งสองเส้น (Winner Takes All)
ใน Royal Rumble นั้น Seth Rollins ได้เป็นผู้ชนะแมตช์ 30 คนโดยปราบ Braun Strowman ออกเป็นคนสุดท้ายได้สิทธิ์เลือกชิงแชมป์โลกเส้นไหนก็ได้ใน WrestleMania 35 ใน Raw คืนถัดมา ประธาน COO อย่าง Triple H ได้ออกมาสั่งให้ Seth เลือกภายในคืนนั้นโดย Seth เลือกที่จะชิงแชมป์ Universal กับ Brock Lesnar ด้วยการออกมาท้า Lesnar ก่อนโดน F5 ไปหลายครั้งจนหมดสภาพ ในรอว์สุดท้ายก่อนเมเนีย Rollins สามารถจัดการเล่นงาน Lesnar จนหมอบได้ก่อนหยิบเข็มขัดแชมป์มาชูประกาศศักดา
วันที่ 19 กุมภาพันธ์ ผู้จัดการทั่วไปของ 205 Live อย่าง Drake Maverick ประกาศจัดทัวร์นาเมนต์เพื่อหาผู้ชนะไปเจอกับ Buddy Murphy ชิงแชมป์ Cruiserweight ที่ WrestleMania 35 เป็นทาง Tony Nese, Drew Gulak, Oney Lorcan และ Cedric Alexander ผ่านเข้าสู่รอบรองด้วยการเอาชนะ Kalisto, The Brian Kendrick, Humberto Carrillo และ Akira Tozawa ไปได้ตามลำดับ ในรอบรอง Cedric และ Nese ผ่านเข้ารอบสุดท้ายเอาชนะ Lorcan และ Gulak ไปได้ตามลำดับ ในรอบสุดท้าย Nese เป็นฝ่ายชนะได้ไปชิงแชมป์กับ Murphy ที่ WrestleMania 35
วันที่ 16 ตุลาคม 2018 ใน SmackDown ครบรอบตอนที่ 1000 Batista ที่ขึ้นปล้ำกับ WWE ครั้งสุดท้ายในปี 2014 ได้ปรากฏตัวออกมาพร้อมกับ Ric Flair, Randy Orton และ Triple H ในนามกลุ่ม Evolution ในระหว่างเซกเมนต์ Batista ยกย่อง Orton และ Flair พอถึง Triple H เขาชม Triple H ที่ทำได้ทุกอย่างในธุรกิจมวยปล้ำยกเว้นชนะเขา ในช่วงปี 2005 นั้น Batista ชนะ Triple H ทั้งสามนัดในศึก WrestleMania 21, Backlash และ Vengeance ทั้งสองมีการจ้องหน้ากันก่อนที่จะกอดกันโดยดูเหมือนว่ามีความระหองระแหงกันระหว่างทั้งสอง ใน Raw 25 กุมภาพันธ์ 2019 ในงานฉลองวันเกิด 70 ปีของ Flair นั้น Batista ได้ทำร้าย Flair และถาม Triple H ว่าแกสนใจฉันหรือยัง Triple H ได้ท้า Batista ให้ออกมาเจอกันใน Raw 11 มีนาคม ซึ่ง Batista บอกว่าเขาต้องการให้นัดสุดท้ายเป็นไปตามเงื่อนไขของตัวเองจึงขอท้าเจอกับ Triple H ที่ WrestleMania 35 และ Triple H ก็รับคำท้าพร้อมกับเพิ่มรูปแบบการปล้ำเป็นแมตช์ไม่มีกฏกติกา (No Holds Barred match) ใน Raw 25 มีนาคม Batista ตัดสินใจว่าเขาจะไม่เจอกับ Triple H เว้นแต่ Triple H จะเอาอาชีพเป็นเดิมพันซึ่ง Triple H ตอบตกลง
ใน Raw 11 มีนาคม WWE Hall of Fame อย่าง Kurt Angle ประกาศว่าเขาจะขึ้นปล้ำแมตช์อำลาสังเวียนที่ WrestleMania 35 ในสัปดาห์ต่อมา Angle บอกว่าตระกูล McMahon อนุญาตให้เขาเลือกคู่ต่อสู้ WrestleMania ของเขา Angle บอกว่ามีคู่แข่งมากมายที่เขาต้องการเผชิญหน้า แต่มีเพียงคนเดียวที่เขาต้องการเอาชนะ เขาตัดสินใจเลือก Baron Corbin เนื่องจากปัญหากันมากมายในขณะที่ Angle เป็นผู้จัดการทั่วไปของ Raw ตั้งแต่ปี 2017-2018 Corbin ทำให้เขาเสียตำแหน่งในฐานะผู้จัดการทั่วไปและต่อมา Corbin กลายเป็นรักษาการผู้จัดการทั่วไปของ Raw จนถึงเดือนธันวาคม 2018
ใน Crown Jewel นั้น Shane McMahon ได้ขึ้นปล้ำในรอบชิง WWE World Cup แทน The Miz ที่ไม่สามารถปล้ำต่อได้จากการบาดเจ็บ และเป็นผู้ชนะจนได้รับฉายา Best in the World ต่อมา The Miz เริ่มการติดตาม Shane เพื่อจัดตั้งแท็กทีมพร้อมบอกว่าพวกเขาจะเป็นทีมแท็กที่ดีที่สุดในโลกซึ่ง Shane ก็ตอบตกลงและทั้งสองก็ชนะ The Bar (Sheamus และ Cesaro) คว้าแชมป์แท็กทีม SmackDown ได้ในศึก Royal Rumble ก่อนจะเสียแชมป์ให้ Usos ใน Elimination Chamber และพลาดการชิงคืนใน Fastlane ซึ่งทั้งสองครั้ง Miz เป็นฝ่ายโดนจับกด หลังจากที่ผิดหวังในแมตช์ Fastlane ทั้งคู่กอดพ่อของ Miz ที่มาดูข้างเวที ก่อนที่ Shane จะทำร้าย Miz จากด้านหลังและกลายเป็นอธรรม ใน SmackDown 12 มีนาคม Shane ได้ประกาศท้าเจอกับ Miz ที่ WrestleMania 35 ใน SmackDown 26 มีนาคม Miz ได้ประกาศเพิ่มกติกาเป็นแมตช์จับกดที่ไหนก็ได้ (falls count anywhere match) ซี่ง Shane ตอบตกลง
ในหลายๆ ตอนของ SmackDown นั้น AJ Styles และ Randy Orton ต่างก็ดูถูกซึ่งกันและกันอยู่หลังเวที ใน Elimination Chamber Orton ได้กำจัด AJ ออกจากแมตช์ชิงแชมป์ WWE ใน Fastlane Orton ได้ออกมาเล่นงาน Elias ด้วยท่า RKO จากด้านหลัง ก่อนจะถูก AJ เล่นงานด้วย Phenomenal Forearm ใน SmackDown 12 มีนาคม ทั้งคู่ออกมาฉะฝีปากกันก่อนจะท้าเจอกันที่ WrestleMania 35
ใน SmackDown วันที่ 12 กุมภาพันธ์ Kofi Kingston หนึ่งในสมาชิกของ The New Day ได้มาแทน Mustafa Ali เข้าร่วมปล้ำในแมตช์ gauntlet match เพื่อสิทธิ์ออกจากห้องขัง Elimination Chamber ชิงแชมป์ WWE เป็นคนสุดท้าย; Kofi สามารถกดเจ้าของแชมป์อย่าง Daniel Bryan และสามารถอยู่ปล้ำได้นานกว่าชั่วโมงก่อนถูกกำจัดออกจากแมตช์ ใน Elimination Chamber นั้น Bryan ก็ป้องกันแชมป์เอาไว้ได้โดยการชนะ Kofi คนสุดท้าย ใน SmackDown สัปดาห์ถัดมา Kofi ได้สิทธิ์ชิงแชมป์ WWE ที่ Fastlane หลังจากกด Bryan ในแท็กทีม 6 คน แต่ในอีกสัปดาห์ถัดมา Mr. McMahon ได้เปลี่ยนตัว Kofi โดยให้ Kevin Owens ที่เพิ่งหายเจ็บกลับมาชิงแทนและบอกว่า Owens เหมาะสมกว่า ใน Fastlane The New Day (Big E, Kofi และ Xavier Woods) ได้เข้าไปคุย Mr. McMahon เพื่อขอจัดแมตช์สามเส้า อย่างไรก็ตาม Kofi ได้ออกมาเพื่อเตรียมปล้ำแต่แมตช์ถูกเปลี่ยนเป็น handicap match เจอกับ The Bar (Cesaro และ Sheamus) และเป็นฝ่ายแพ้ คืนเดียวกัน Bryan ก็สามารถป้องกันแชมป์ไว้ได้ ใน SmackDown ถัดมา The New Day ได้มาคุยกับ Mr. McMahon อีกครั้งและ Kofi ถามว่าเขาต้องทำยังไงเพื่อให้ได้ชิงแชมป์ Mr. McMahon บอกว่าถ้า Kofi ชนะ Randy Orton, Samoa Joe, Cesaro, Sheamus และ Rowan ได้ใน gauntlet match อีกสัปดาห์ถัดไป เขาจะได้สิทธิ์ชิงแชมป์ WWE กับ Bryan ที่ WrestleMania 35 ซึ่ง Kofi สามารถเอาตัวรอดจากทั้ง 5 คนได้แต่ยังไม่วายถูก Mr. McMahon สั่งให้ปล้ำอีกแมตช์กับ Bryan แล้วก็แพ้ไป ทำให้ Kofi ยังไม่ได้สิทธิ์ชิงแชมป์ ใน SmackDown 26 มีนาคม The New Day แกล้งบอกว่าจะลาออก Mr. McMahon จึงตัดสินใจให้ Big E และ Woods ปล้ำแท็กทีม gauntlet match ซึ่งพวกเขาเอาชนะทั้ง Gallows &amp; Anderson, Shinsuke Nakamura และ Rusev และ The Bar, แต่ The Bar เล่นงาน New Day หลังแมตช์และจับ Big E ฟาดใส่โต๊ะ The Usos ออกมาปล้ำเป็นทีมต่อไป Usos บอกว่า New Day ได้รับความเคารพจากห้องล็อกเกอร์และพวกเขาและแมตช์ดำเนินต่อไปโดยการที่ Usos ยอมแพ้ ทำให้ Bryan กับ Rowan ต้องออกมาปล้ำเป็นทีมสุดท้ายและ New Day ชนะโดยการเคาท์เอาท์นับ 10 ทำให้ Kofi ได้โอกาสชิงแชมป์ WWE กับ Bryan ที่ WrestleMania 35
ใน Raw วันที่ 22 ตุลาคม 2018 Roman Reigns ต้องหายจากวงการเนื่องจากโรคมะเร็งเม็ดเลือดขาวหรือลูคีเมียและต้องสละแชมป์ Universal ที่ครองอยู่ขณะนั้น เขากลับมาใน Raw 25 กุมภาพันธ์ 2019 และบอกว่าโรคลูคีเมียได้สงบลงและจะกลับมาขึ้นปล้ำอีกครั้ง ใน Fastlane นั้น Reigns, Dean Ambrose, และ Seth Rollins กลับมารวมตัวกันอีกครั้งในฐานะกลุ่ม The Shield เอาชนะทีม Baron Corbin, Bobby Lashley และ Drew McIntyre โดยใช้ท่าไม้ตายประจำทีม Triple Powerbomb เล่นงาน Drew ใน Raw คืนถัดมา Reigns ที่ห่างหายจากการปล้ำใน Raw เป็นเวลา 5 เดือนมีกำหนดที่จะเจอกับ Corbin แต่ถูก Drew ลอบทำร้ายก่อนเริ่มแมตช์ Ambrose แค้นจึงขอเจอกับ Drew แบบจับกดที่ไหนก็ได้แต่ก็แพ้ให้ Drew สัปดาห์ต่อมา Drew ได้ประกาศท้าเจอกับ Reigns ที่ WrestleMania 35 ก่อนจะเอาชนะ Rollins ได้ในคืนนั้น ในอีกสัปดาห์ต่อมา Reigns ได้ประกาศรับคำท้าของ Drew เพื่อเจอกันที่ WrestleMania 35
ใน Raw 18 มีนาคม Braun Strowman ได้ประกาศว่าจะเข้าร่วมแมตช์ André the Giant Memorial Battle Royal เป็นคนแรก สัปดาห์ต่อมานักแสดงจาก Saturday Night Live Michael Che และ Colin Jost ผู้ซึ่งก่อนหน้านี้ได้รับการประกาศให้เป็นผู้สื่อข่าวพิเศษของ WrestleMania และยังเป็นโจทก์กับ Strowman ทั้งคู่ได้รับการประกาศให้เข้าร่วม Battle Royal วันที่ 29 มีนาคม 2019 WWE ได้ประกาศอย่างเป็นทางการสำหรับแมตช์ WrestleMania Women's Battle Royal จะเกิดขึ้นอีกครั้งที่ WrestleMania 35 ซึ่งเป็นแมตช์ประเพณีและจะมีผู้เข้าร่วมหญิงหลายคน
ใน SmackDown 5 มีนาคม Samoa Joe สามารถคว้าแชมป์ United States ได้ในแมตช์ 4 เส้าจากการเอาชนะ Rey Mysterio, Andrade และ R-Truth (แชมป์) ใน Fastlane Joe สามารถป้องกันได้ในการรีแมตช์ 4 เส้าโดยจับ Rey ใส่ท่า Coquina Clutch สัปดาห์ถัดมา Rey สามารถจับกดเอาชนะ Joe ไปได้แบบแท็กทีม อีกสัปดาห์ถัดมา Rey ประกาศว่าเขาจะท้าชิงแชมป์ US กับ Joe ที่ WrestleMania 35
ใน Elimination Chamber นั้น Finn Balor สามารถคว้าแชมป์ Intercontinental ได้เป็นสมัยแรกจาก Bobby Lashley ในกติกา Handicap match 2 ต่อ 1 โดยมี Lio Rush ร่วมปล้ำด้วย ใน Raw 11 มีนาคม Balor ก็เสียแชมป์คืนให้ Lashley โดยการก่อกวนของ Rush ทำให้ครองไม่ถึงเดือน ใน Raw 25 มีนาคม Balor สามารถเอาชนะ Lashley และ Jinder Mahal ใน Handicap match ทำให้ได้โอกาสชิงแชมป์ IC อีกครั้งกับ Lashley ที่ WrestleMania 35 Raw สัปดาห์ต่อมา Balor ประกาศว่าใน WrestleMania เขาจะมาในร่างปีศาจ (Demon)
ใน Elimination Chamber ทีม The Boss'n' Hug Connection (Sasha Banks และ Bayley) สามารถเอาชนะทั้ง 5 ทีมคว้าแชมป์แท็กทีมหญิง WWE ได้เป็นทีมแรกในประวัติศาสตร์ ซึ่งแชมป์นี้จะสามารถป้องกันกับค่ายไหนก็ได้ทั้ง Raw, SmackDown และ NXT ต่อมาใน Fastlane นั้นทั้งคู่ก็ป้องกันแชมป์กับ Nia Jax และ Tamina เอาไว้ได้แต่ถูก Nia &amp; Tamina เล่นงานหลังแมตช์ ก่อนไปหาเรื่องและเล่นงาน Beth Phoenix ที่นั่งบรรยายอยู่ข้างเวทีทำให้ Natalya ต้องออกมาช่วยเพื่อนแต่ก็ถูกเล่นงานอีกคน ใน SmackDown 19 มีนาคม Sasha และ Bayley แพ้ให้ The IIconics (Billie Kay และ Peyton Royce) แบบนอกรอบ ก่อนจะมีการประกาศชิงแชมป์แท็กทีมหญิง 4 เส้าระหว่าง The Boss'n' Hug Connection ปะทะ Nia &amp; Tamina ปะทะ Natalya &amp; Beth Phoenix ปะทะ The IIconics ที่ WrestleMania 35
ใน Raw 1 เมษายน หลังจากที่ The Revival (Dash Wilder และ Scott Dawson) สามารถป้องกันแชมป์แท็กทีม Raw กับ Aleister Black และ Ricochet ได้นั้น Curt Hawkins และ Zack Ryder ก็ได้ขอท้าชิงแชมป์ที่ WrestleMania 35 ซึ่งมีประกาศอย่างเป็นทางการภายหลัง ใน SmackDown 2 เมษายน Alexa Bliss ได้ออกมาประกาศจัดแมตช์แท็กทีม 4 เส้าชิงแชมป์แท็กทีม SmackDown ระหว่าง The Usos ทีมแชมป์ป้องกันกับ The Bar (Sheamus และ Cesaro), Shinsuke Nakamura กับ Rusev และ Aleister Black กับ Ricochet
ทัวร์นาเมนต์หาผู้ท้าชิงแชมป์ Cruiserweight.
มาเฮอร์ชาลา อาลี
มาเฮอร์ชาลา อาลี  หรือชื่อเดิม มาเฮอร์ชาลาลหัชบัส กิลมอร์ (, เกิดวันที่ 16 กุมภาพันธ์ ค.ศ. 1974)​ เป็นนักแสดง​ชาวอเมริกัน​ ได้รับรางวัลทางการแสดงหลายรางวัลเช่น รางวัลออสการ์ สาขานักแสดงสมทบชายยอดเยี่ยม​ 2 สมัย, รางวัลสมาคมนักแสดงภาพยนตร์และโทรทัศน์ 3 สมัย, ​รางวัลลูกโลกทองคำ และ รางวัลแบฟตา​ นอกจากนี้เขายังเคยได้รับ รางวัลไพรม์ไทม์เอมมี ​ในฐานะผู้อำนวยการสร้างภาพยนตร์สารคดี​ทางช่อง เอชบีโอ​ เมื่อปี 2020 โดยเขาได้รับการจัดอันดับให้อยู่ในไทม์ 100 ซึ่งเป็นการจัดอันดับบุคคลที่ทรงอิทธิพลที่สุดในโลก ประจำปี 2019 จากนิตยสารไทม์​ และเป็นหนึ่งใน 25 นักแสดงที่ยิ่งใหญ่ที่สุดแห่งศตวรรษที่ 21 จากหนังสือพิมพ์เดอะนิวยอร์กไทมส์​
หลังจบการศึกษาปริญญาโทหลักสูตรศิลปกรรมศาสตรมหาบัณฑิต สาขาการแสดง จาก วิทยาลัยศิลปกรรมศาสตร์ทิช, มหาวิทยาลัยนิวยอร์ก อาลีเริ่มต้นอาชีพนักแสดงจากการรับบทเป็นนักแสดงตัวหลักจากละครชุด​ทางโทรทัศน์ของช่อง เอ็นบีซี​ เรื่อง "Crossing Jordan" (2001–2002) และได้ปรากฏตัว 1 ตอนในซีรีย์เรื่อง " ฤดูกาลที่ 3"​ จากนั้นเขาได้แสดงภาพยนตร์เป็นเรื่องแรกใน "Making Revolution" (2003)​ ซึ่งเป็นภาพยนตร์เล็กๆที่ไม่ประสบความสำเร็จและไม่ได้รับความสนใจมากนัก ก่อนจะกลับไปแสดงละครโทรทัศน์ทางช่อง เอบีซี​ ของ วอลต์ ดิสนีย์ เรื่อง "Threat Matrix" ​ (2003–2004) และเริ่มมีชื่อเสียงจากการรับบทเป็น ริชาร์ด ไทเลอร์ ในละครโทรทัศน์แนวไซไฟ​เรื่อง "The 4400" (2004–2007)
เมื่อเริ่มมีชื่อเสียงจากละครโทรทัศน์ มาเฮอร์ชาลา อาลี ได้รับโอกาสในการแสดงภาพยนตร์อีกครั้งในบทบาทนักแสดงสมทบจากภาพยนตร์ที่กำกับการแสดงโดย เดวิด ฟินเชอร์ เรื่อง "เบนจามิน บัตตัน อัศจรรย์ฅนโลกไม่เคยรู้" (2008) , "Crossing Over -​ สกัดแผนยื้อฉุดนรก" (2009) , ภาพยนตร์แอ็คชันไซไฟที่ประสบความสำเร็จทางรายได้เรื่อง "มหากาฬพรีเดเตอร์" ​(2010) ​และภาพยนตร์แนวอาชญากรรมเรื่อง "​The Place Beyond the Pines -​ พลิกชะตาท้าหัวใจระห่ำ" (2012)​ ต่อมาเขาเริ่มมีชื่อเสียงจากบทบาทนักแสดงสมทบมากขึ้นจากการแสดงเป็นทนายความ​ในละครชุดแนวดรามาอิงการเมืองของ เน็ตฟลิกซ์ เรื่อง "House of Cards -​ เกมอำนาจ​" (2013–2016), แสดงบท ซูเปอร์ฮีโร​ ใน ละครชุดในเน็ตฟลิกซ์ของมาร์เวล​ เรื่อง "ลุค เคจ" (2016) และแสดงในภาพยนตร์เรื่อง "​เกมล่าเกม ม็อคกิ้งเจย์"​ ทั้ง 2 ภาค